પાણીનો સૌથી ઓછો જથ્થો કચ્છના ૨૦ ડેમોમાં ૧૫.૬૪ ટકા જ રહ્યો છે, જે ૨૦ દિવસ પહેલાં ૧૭.૫૬ ટકા હતો. સૌરાષ્ટ્રના ડેમોની સ્થિતિ પણ સારી નથી, ૨૦ દિવસ પહેલાં અહીંના ૧૩૮ ડેમોમાં ૨૩.૯૯ ટકા પાણીનો જથ્થો સંગ્રહાયેલો હતો, જે અત્યારે ઘટીને ૨૦.૪૨ ટકા થવા પામ્યો છે. દક્ષિણ ગુજરાતના ૧૩ ડેમોમાં ૩૭.૨૦ ટકા પાણીનો જથ્થો હતો, જે અત્યારે ઘટીને ૩૧.૫૩ ટકા રહેવા પામ્યો છે. ઉત્તર ગુજરાતમાં આવેલા ૧૫ ડેમોમાં ૨૦ દિવસ પહેલાં ૩૫.૦૯ ટકા પાણી હતો જે હવે ઘટીને ૩૦.૮૨ ટકા થવા પામ્યો છે. ગુજરાતની જીવાદોરી એવી નર્મદામાં ૨૦ દિવસ પહેલાં ૩૨.૭૧ ટકા પાણીનો જથ્થો હતો, તેમાં હવે ઘટાડો થઈ ૩૧.૯૬ ટકા પાણી બચ્યું છે.